
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 3422.25/3/92/13.4.92 (1) 

Έγκριση του 31 Ειδικού Κανονισμού του Λιμένα ΠΟΡΟΥ. 

Ο ΥΠΟΥΡΓΟΣ 
ΕΜΠΟΡΙΚΗΣ ΝΑΥΤΙΛΙΑΣ 

Σύμφωνα με: 

1. Τις διατάξεις του άρθρου 10 του Ν. 1940/91 (ΦΕΚ 40Α/ 
18.3.91) «περί μονάδας Ειδικών Αποστολών Λιμενικού Σώματος» που 
αντικαθιστά το άρθρο 156 του Ν.Δ. 187/73 (ΦΕΚ 261Α/13.10.73) 
«περί Κ.Δ.Ν.Δ.». 

2. Την αριθ. 20504/10.7.1991 Σύμφωνη Γνώμη της Νομαρχίας 
ΠΕΙΡΑΙΑ. 

3. Το σχέδιο του αριθ. 31 Ειδικού Κανονισμού του λιμένα ΠΟΡΟΥ 
που μας υποβλήθηκε με την 3131.1/1/92/20.3.1992 αναφορά της 
Λιμενικής Αρχής ΠΟΡΟΥ και επειδή, με τις παραπάνω διατάξεις, ρυθ¬ 
μίζονται θέματα που κανονίζουν την εύρυθμη λειτουργία του λιμένα, 
αποφασίζουμε: 

Άρθρο μόνο 

α) Εγκρίνουμε τον αριθ. 31 Ειδικό Κανονισμό του λιμένα ΠΟΡΟΥ 
«περί αναπροσαρμογής Λεμβουχικών δικαιωμάτων». 

ΕΙΔΙΚΟΣ ΚΑΝΟΝΙΣΜΟΣ ΛΙΜΕΝΑ ΠΟΡΟΥ ΑΡΙΘ. 31. 

Περί αναπροσαρμογής λεμβουχικών δικαιωμάτων. 

Ο ΛΙΜΕΝΑΡΧΗΣ ΠΟΡΟΥ 
Έχοντας υπόψη: 

α) Τις διατάξεις του από 9 Ιουνίου 1948 Β.Δ. κωδικοποιημένου Νό¬ 
μου 499/47 «περί πειθαρχικής εξουσίας των Προϊσταμένων Λιμενικών 
Αρχών» (ΦΕΚ 162 Α’), συνδυαζόμενες με τα άρθρα 141 - 157 του 
Ν.Δ. 187/73, με το οποίο κυρώθηκε ο Κώδικας Δημοσίου Ναυτικού 
Δικαίου (ΦΕΚ 261 Α'). 

β) Το άρθρο 10 του Ν. 1940/91 (ΦΕΚ 40Α/18.3.1991) περί 
«Μονάδας Ειδικών Αποστολών Λιμενικού Σώματος», που αντικαθιστά 
το άρθρο 156 του Ν.Δ. 187/1973 (ΦΕΚ 261Α/13.10.1973) «περί 
ΚΔΝΔ». 

γ) Τις διατάξεις του Ν.Δ. 444/70 «περί αρμοδιότητας του ΑΣ και 
σχέσεως προς τας αρμοδιότητας των Σωμάτων Ασφαλείας» (ΦΕΚ 39 
Α'). 

Άρθρο 1 
Όρια Ισχύος 

Ο παρών Ειδικός Κανονισμός Λιμένα Πόρου αριθ. 31 ισχύει στη χερ¬ 
σαία και θαλάσσια ζώνη του, τους λιμένες, τους όρμους, καθώς και τη 
θαλάσσια έκταση της περιοχής δικαιοδοσίας της Λιμενικής Αρχής και 

των υφισταμένων τους Λιμενικών Σταθμών και υπαλλήλων Λιμένα, 
όπως αυτή καθορίζεται από τις κείμενες διατάξεις. 

Άρθρο 2 
Δικαιώματα 

Τα λεμβουχικά δικαιώματα (ναύλοι) μεταφοράς με μηχανοκίνητη 
λέμβο από την προκυμαία Πόρου σε παρακείμενες θέσεις, και τις απένα¬ 
ντι αυτού ακτές και αντίστροφα, καθορίζονται παρακάτω για απλή δια¬ 


δρομή, και για κάθε επιβάτη: 

Μεταξύ: δρχ. 

α) ΠΟΡΟΥ-ΓΑΛΑΤΑ 29.00 

β) ΠΟΡΟΥ-ΓΑΛΑΤΑ (για μαθητές) 17.00 

γ) ΠΟΡΟΥ-ΜΠΟΥΓΙΑΣ 35.00 

δ) ΠΟΡΟΥ-ΠΛΑΚΑΣ (Λεμονοδάσους) 46.00 

ε) ΠΟΡΟΥ-ΑΛΥΚΕΣ 58.00 

στ) ΠΟΡΟΥ-ΜΟΝΑΣΤΗΡΙ 81.00 

ζ) ΠΟΡΟΥ-ΑΚΤΗΣ ΑΣΚΕΛΙΟΥ-ΚΑΤΑΣ/ΣΗΣ 75.00 

η) ΠΟΡΟΥ-ΑΣΠΡΟΥ ΓΑΤΟΥ 46.00 

θ) ΠΟΡΟΥ-ΞΕΝΙΑ 46.00 

ι) ΠΟΡΟΥ-ΝΕΩΡΕΙΟ 46.00 

ια) ΠΟΡΟΥ-ΑΚΤΗΣ Δ1ΑΜ ΑΝΤΟΠΟΥΛΟΥ 58.00 

ιβ) ΠΟΡΟΥ-ΣΤΕΛΛΑ ΜΑΡΙΣ 115.00 

ιγ) ΠΟΡΟΥ-ΚΑΤΑΣΚΗΝΩΣΗΣ ΓΑΛΑΤΑ 58.00 

ιδ) ΠΛΑΚΑΣ-ΜΟΝΑΣΤΗΡΙΟΥ- 

ΑΣΚΕΛΙΟΥ-ΑΕΜΟΝΟΔΑΣΟΥΣ 58.00 

ιε) ΑΣΠΡΟΥ Γ ΑΤΟΥ-ΝΕΩΡΕΙΟΥ 46.00 

ιστ) ΑΣΠΡΟΥ ΓΑΤΟΥ-ΑΚΤΗΣ ΔΙΑΜΑΝΤΟΠΟΥΛΟΥ 58.00 


Άρθρο 3 

Μεταφορά Ομάδων 

Προκειμένου για μεταφορά κάτω των πέντε (5) ατόμων από Πόρο 
στις λοιπές παρακάτω θέσεις και αντίστροφα, καταβάλλεται ο πιο κάτω 


συνολικός ναύλος: 

Μεταξύ: δρχ. 

α) ΠΟΡΟΥ-ΓΑΛΑΤΑ-ΜΠΟΥΓΙΑ 213.00 

β) ΠΟΡΟΥ-ΓΑΛΑΤΑ-ΑΚΤΗΣ ΚΑΤΑΣΚΗΝΩΣΗΣ- 

ΞΕΝΙΑ-ΑΣΠΡΟΥ ΓΑΤΟΥ 265.00 

γ) ΠΟΡΟΥ-ΓΑΛΑΤΑ-ΠΛΑΚΑΣ 311.00 

δ) ΠΟΡΟΥ-ΓΑΛΑΤΑ-ΑΛΥΚΕΣ 426.00 

ε) ΠΟΡΟΥ-ΓΑΛΑΤΑ-ΝΕΩΡΕΙΟΥ 425.00 

στ) ΠΟΡΟΥ ΓΑΛΑΤΑ-ΑΣΚΕΛΙΟΥ 425.00 

ζ) ΠΟΡΟΥ-ΓΑΑΑΤΑ-ΜΟΝΑΣΤΗΡΙΟΥ- 

ΑΚΤΗ ΔΙΑΜΑΝΤΟΠΟΥΛΟΥ 425.00 

η) ΠΟΡΟΥ-Γ ΑΛΑΤ Α-ΣΤΕΛΛΑ ΜΑΡΙΣ 1.000 


2. Σε περίπτωση ολικής ναύλωσης λέμβου η οποία θα βρίσκεται στην 
αποκλειστική διάθεση των επιβατών για επιστροφή τους από τις παρα¬ 
πάνω θέσεις στον Πόρο, καταβάλλεται από αυτούς πέρα του ελάχιστου 
ναύλου, και αμοιβή δρχ. 299.00 για κάθε ώρα αναμονής για την επι¬ 
στροφή. Τμήμα χρόνου λιγότερο της μισής ώρας, δεν λαμβάνεται 
υπόψη. Πέρα της μισής ώρας θεωρείται σαν ακέραια ώρα. 

3. Τα καθοριζόμενα δικαιώματα (ναύλοι) στα άρθρα 2-3 προσαυξά¬ 
νονται κατά 50% για μεταφορά προσώπων τις νυκτερινές ώρες από 
23.00 μέχρι 06.00 πρωινή κατά τη διάρκεια του χειμώνα, και από 
24.00 μέχρι 05.00 κατά τη διάρκεια του καλοκαιριού. Σαν χειμερινή 
περίοδος υπολογίζεται από 1η Νοεμβρίου μέχρι 31 Μαρτίου, και θερινή 
από 1η Απριλίου μέχρι 31 Οκτωβρίου. 

Άρθρο 4 

Μεταφορά αποσκευών - ειδών εμπορίου κ.λπ. 

1. Τα λεμβουχικά δικαιώματα που αναφέρονται στα άρθρα 2 και 3 
καλύπτουν και τις μεταφερόμενες αποσκευές των επιβιβαζομένων στην 
λέμβο επιβατών, βάρους μέχρι 25 χιλ/μων. 

2. Για αποσκευές και γενικά αντικείμενα πέρα των 25 χιλ/μων για 
κάθε επιβάτη καταβάλλεται σαν ναύλος δρχ. 1 για κάθε χιλ/μο, 29 
δρχ. για κάθε Μ 2 3 . 

3. Τα οριζόμενα λεμβουχικά δικαιώματα με τον παρόντα κανονισμό, 
δεν προσαυξάνονται για κανένα λόγο, και περιλαμβάνουν κάθε αύξηση ή 
για δώρα εορτών, Χριστουγέννων, Νέου έτους και Πάσχα, καθώς και 
άλλη εισφορά για ΙΚΑ κ.λπ. 


4. Τα λεμβουχικά δικαιώματα μηχανοκίνησης λέμβου, μετά την 
αμοιβή των επιβαινόντων λεμβούχων για απλή μεταφορά αντικειμένων 
από την προκυμαία του λιμένα Πόρου στην απέναντι ακτή Γαλατά και 
αντίστροφα, καθορίζεται ιως εξής: 

α) Κιβώτια - δέματα - βαλίτσες - σάκκοι - βυτία - δοχεία βάρους έως 
25 χιλ/μα δρχ. 14.00 

β) Κιβώτια - δέματα - βαλίτσες - σάκκοι - βυτία - δοχεία βάρους από 
26-35 χιλ/μα δρχ. 18.00 

γ) Κιβώτια - δέματα - βαλίτσες - σάκκοι - βυτία - δοχεία βάρους από 
36-50 χιλ/μα δρχ. 23.00 

δ) Κιβώτια - δέματα - βαλίτσες - σάκκοι - βυτία - δοχεία βάρους από 
51-100 χιλ/μα δρχ. 28.00 

ε) Κιβώτια - δέματα - βαλίτσες - σάκκοι - βυτία - δοχεία βάρους από 
101-150 χιλ/μα δρχ. 43.00 

στ) Κιβώτια - δέματα - βαλίτσες - σάκκοι - βυτία - δοχεία βάρους 
από 151-200 χιλ/μα δρχ. 79.00 

Σωλήνες εξαρτήματα μηχανές ξυλείας, εφόδια πλοίων, καυσόξυλα 
ανά τόννο δρχ. 490 

Μεταφορά νεκρού (σωρού) δρχ. 261.00 

Άρθρο 5 

Μεταφορά σε επιβατηγά πλοία 

1. Τα λεμβουχικά δικαιώματα για τη μεταφορά επιβατών από την 
προκυμαία σε επιβατηγό πλοίο, που βρίσκεται επ’ άγκυρα στο λιμάνι 
Πόρου ή αντίστροφα, μετά των συνήθων αποσκευών αυτών, ορίζεται σε 
25 δρχ. κατά άτομο, και για απλή διαδρομή ανεξάρτητα της θέσεως 
αυτών. 

2. Εφόσον οι αποσκευές των επιβατών υπερβαίνουν κατά πελάτη τα 
25 χιλ/μα καταβάλλονται τα παρακάτω λεμβουχικά δικαιώματα κατά 
επιβάτη, και ανεξάρτητα θέσεως συμπεριλαμβανομένης και της υπο¬ 
χρέωσης των λεμβούχων μεταφοράς των αποσκευών μέχρι του εκτός 
του κιγκλιδώματος χώρου. 

α) Για κάθε τεμάχιο βάρους μέχρι 15 χιλ/μων δρχ. 12. 
β) Για κάθε τεμάχιο βάρους από 06 έως 25 χιλ/μων δρχ. 15. 

γ) Για κάθε τεμάχιο βάρους από 26 έως 35 χιλ/μων δρχ. 23. 

δ) Για κάθε τεμάχιο βάρους από 36 έως 50 χιλ/μων δρχ. 25. 

ε) Για κάθε τεμάχιο βάρους από 51 έως 100 χιλ/μων δρχ. 28. 

στ) Για κάθε τεμάχιο βάρους από 101 και άνω χιλ/μων δρχ. 56. 

3. Τα πιο πάνω δικαιώματα εισπράττονται απ’ ευθείας από τον λεμ¬ 
βούχο κατά την άφιξη και την αναχώρηση των επιβατών, εφόσον γίνε¬ 
ται χρήση λέμβων και λεμβούχων και για την περίπτωση κατά την 
οποία δεν παραβάλλουν ή πρυμνοδετούν τα πλοία. 

4. Δεν εισπράττονται λεμβουχικά δικαιώματα σε αυτούς που ταξιδεύ¬ 
ουν δωρεάν βάση σημειώματος της Λιμενικής Αρχής και για παιδιά μέ¬ 
χρι 4 ετών. 

5. Τα στην παρ. 1 λεμβουχικά δικαιώματα, σε περίπτωση ομαδικής 
άφιξης περιηγητών με τουριστικό πλοίο που παραμένει επ’ αγκύρα για 
αποβίβαση και επιβίβαση, καθορίζονται συνολικά σε 28 δρχ. κατ’ 
άτομο, ανεξάρτητα θέσεις, και μόνον εφόσον για την αποεπιβίβαση αυ¬ 
τών γίνεται χρήση λέμβων και λεμβούχων. 

6. Σε περίπτωση πρυμνοδέτησης η παραβολή του πλοίου που μετα¬ 
φέρει τους περιηγητές τουριστικού πλοίου, και η αποεπιβίβαση αυτών 
γίνεται χωρίς μεσολάβηση πλωτών μέσων, καταβάλλεται λεμβουχικό 
δικαίωμα. 

Άρθρο 6 

Ναύλωσης Λέμβου 

Το ενοίκιο μηχανοκίνητης λέμβου ή κωπήλατης των λεμβούχων για 
την 8ωρη εξυπηρέτηση επ’ αγκύρα ευρισκομένου εντός του λιμένα Πό¬ 
ρου φορτηγού πλοίου για μεταφορά πληρώματος αυτού, και του πρά¬ 
κτορα, ανεξάρτητα αριθμού εκτελουμένων δρομολογίων, και εξυπηρε- 
τουμένων προσώπων, ορίζεται ως παρακάτω συμπεριλαμβανομένης 
και της αμοιβής-των επιβαινόντων λεμβούχων. 

α) Για κάθε μηχανοκίνητη λέμβο κατά τη διάρκεια της ημέρας δρχ. 
713.00 

β) Για κάθε κωπήλατη λέμβο κατά τη διάρκεια της ημέρας δρχ. 
572.00 

2. Τα ανωτέρω ενοίκια μηχανοκίνητης λέμβου αυξάνονται κατά 
50%> και της κωπήλατης, για απασχόληση κατά τις νυκτερινές ώρες 

από 19.00 μέχρι 07.00 τον χειμώνα και από 20.00 μέχρι 08.00 για 
το καλοκαίρι. 

3. Κατά τις εορτές και αργίες, δεν καταβάλλεται για την νυκτερινή 
εργασία προσαύξηση. 

4. Για την εφαρμογή της παραγ. 2 του παρόντος άρθρου χειμερινή 
περίοδος θεωρείται από 1η Νοεμβρίου μέχρι 31 Μαρτίου, και θερινή 
από 1η Απριλίου μέχρι 31 Οκτωβρίου. 

5. Το ενοίκιο μηχανοκίνητης λέμβου για αναψυχή καθορίζεται ως 
παρακάτω συμπεριλαμβανομένης και της αμοιβής του επιβαίνοντος 
λεμβούχου: 

α) Κατά ώρα 159 δρχ. για τις δύο πρώτες ώρες. 

β) Κατά ώρα 99 δρχ. για τις επόμενες ώρες μέχρι την 20.00 ώρας. 

6. Για τη μίσθωση μηχανοκίνητης λέμβου αναψυχής για το χρονικό 
διάστημα πέρα των οκτώ (8) ωρών θεωρείται μίσθωση λέμβου για ολό¬ 
κληρη ημέρα. 

7. Για τη μίσθωση λέμβου μηχανοκίνητης αναψυχής για ολόκληρη 
ημέρα ήτοι: από 08.00 έως 20.00 καταβάλλεται το ποσόν των 1.181 

δρχ· 

8. Το ενοίκιο κωπήλατης λέμβου για αναψυχή καθορίζεται σε 68 

δ ρχ· 


Άρθρο 7 

Λοιπά δικαιώματα 

1. Καθορίζουμε παρακάτω για κάθε κατάπλου, τα δικαιώματα για 
την πρόσδεση και λύση των πρυνισίων του πλοίου, καθώς και για την 
τοποθέτηση και άρση των κλιμάκων αποεπιβίβασης επιβατών εφόσον, 
οι εργασίες αυτές ενεργούνται από τους λεμβούχους ή αποσκευοφορείς 
για τους λιμένες Πόρου-Μεθάνων. 

α) Πλοία από 101- 200 ΚΟΧ δρχ. 143.00 

β) Πλοία από 201- 500 ΚΟΧ δρχ. 246.00 

γ) Πλοία από 501-1000 ΚΟΧ δρχ. 407.00 

δ) Πλοία από 1001-5000 ΚΟΧ δρχ. 490.00 

2. Πλοία ολικής χωρητικότητας μέχρι 100 ΚΟΧ απαλλάσσονται 
της καταβολής του δικαιώματος της παρ. 1. 

3. Υπόχρεοι της καταβολής της πιο πάνω αμοιβής, είναι οι πλοιο¬ 
κτήτες των πλοίων ή οι πράκτορες. 

4. Απαλλάσσονται της καταβολής δικαιωμάτων της παρ. 1 τα πολε¬ 
μικά πλοία. 


Άρθρο 8 

Κυρώσεις 

Οι παραβάτες του παρόντος Ειδικό Κανονισμού, του οποίου η ισχύς 
αρχίζει από τη δημοσίευσή του στην Εφημερίδα της Κυβερνήσεως και η 
εκτέλεσή του ανατιΟ- ; Λιμενικά Όργανα, ανεξάρτητα από τις συ- 
ντρέχουσες ποινικές και αστικές ευθύνες, κατά την ισχύουσα Νομοθεσία, 
υπόκεινται και στις πειθαρχικές ποινές του άρθρου 157 του Ν.Δ. 
187/73 (ΦΕΚ 261 Α/3.10.73) περί ΚΑΝΑ όπως τροποποιήθηκε με 
το ΠΔ 207/1985 (ΦΕΚ 760 Α/3.5.85). 

Άρθρο 9 

Καταργούμενες διατάξεις 

Από την έναρξη ισχύος των διατάξεων του παρόντος Κανονισμού, 
καταργείται ο μεν αριθ, 30 Ειδικός Κανονισμός Λιμένος Πόρου (ΦΕΚ 
464 Β/23.7.91) ως και κάθε άλλη διάταξη που είναι αντίθετη με τις 
διατάξεις του παρόντος Κανονισμού. 

Πόρος, 27 Ιουνίου 1991 
Ο Λιμενάρχης 

Υποπ/ρχος Λ.Σ. ΔΗΜ. ΝΕΟΦΥΤΟΣ 

β) Ορίζουμε ημερομηνία έναρξης αυτού από την ημέρα δημοσίευσης 
του στην Εφημερίδα της Κυβερνήσεως. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 13 Απριλίου 1992 

Ο ΥΠΟΥΡΓΟΣ 

ΑΡΙΣΤΟΤΕΛΗΣ ΠΑΥΛΙΔΗΣ 


Αριθ. Δ17α/4/41/Φ.2.5 (2) 

Τροποποίηση της απόφασης συγκρότησης της Επιτροπής Διαπιστώ- 
σεως Τιμών Δημοσίων Έργων (ΕΔΤΔΕ). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ & ΔΗΜ. ΕΡΓΩΝ 

Έχοντας υπόψη: 

1. Την απόφασή μας αριθ. Δ17α/08/112/Φ.2.5/27.12.1991 
«Συγκρότηση της Επιτροπής Διαπιστώσεως Τιμών Δημοσίων Έργων» 
(ΦΕΚ 11Β'/14.1.92). 

2. Το έγγραφο αριθ. 1025628/295/006Α/17.3.1992 του 
Υπουργείου Οικονομικών, αποφασίζουμε: 

Τροποποιούμε την απόφασή μας αριθ. Δΐ7α/08/112/Φ.2.5/ 
27.12.1991 «Συγκρότηση της Επιτροπής Διαπιστώσεως Τιμών Δημο¬ 
σίων Έργων» και ορίζουμε μέλος της Επιτροπής, στην παράγραφο 1 ε' 
της απόφασης, τον Κόκκα Ευάγγελο υπάλληλο με Α’ βαθμό του κλάδου 
Π.Ε. Μηχανικών (Αγρονόμων - Τοπογράφων) του Υπουργείου Οικο¬ 
νομικών, με αναπληρωτή του το Σινάνογλου Ιωάννη υπάλληλο με Α’ 
βαθμό του κλάδου Π.Ε. Μηχανικών (Αγρονόμων - Τοπογράφων) του 
ίδιου Υπουργείου σε αντικατάσταση της Φετοκάκη - Σαραντίδη Αγγε¬ 
λικής και της Τρυφωνοπούλου - Νεράτζη Δήμητρας αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Απριλίου 1992 

Ο ΥΠΟΥΡΓΟΣ 

ΑΧΙΛΛΕΑΣ ΚΑΡΑΜΑΝΛΗΣ 
-+- 

Αριθ. Α. 10240 (3) 

Σύσταση ίδιου Νομικού Προσώπου στην Κοινότητα Κάτω Καστριτσίου 
Ν. Αχαΐας με την επωνυμία «Σχολική Επιτροπή Δημοτικού Σχο¬ 
λείου». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: α) της παραγρ. 8 - 15 του άρθρου 5 του Ν. 1894/ 
1990, «Για την Ακαδημία Αθηνών και άλλες εκπαιδευτικές διατάξεις» 
(Α' 110) και (β) του άρθρου 187 του δημοτικού και κοινοτικού κώδικα 
(Π.Δ. 323/1989) (Ά 146). 

2. Την αριθ. 19/92 απόφαση του Κοινοτικού Συμβουλίου Κάτω Κα- 
στριτσίου του Νομού Αχαΐας για σύσταση Σχολικής Επιτροπής, αποφα¬ 
σίζουμε: 

1. Συνιστούμε στην Κοινότητα Κάτω Καστριτσίου του Νομού Αχαΐας 
ίδιο Νομικό Πρόσωπο με την επωνυμία «Σχολική Επιτροπή Δημοτικού 
Σχολείου». 

Η συνιστωμένη με την απόφαση αυτή σχολική επιτροπή διοικείται 
από τριμελές διοικητικό συμβούλιο, αποτελούμενο από: 

α) Τον εκάστοτε εκπρόσωπο της Κοινότητας Κάτω Καστριτσίου, ως 
Πρόεδρο της Σχολικής Επιτροπής. 

β) Τον εκάστοτε Διευθυντή του Δημοτικού Σχολείου, ως μέλος με τον 
αναπληρωτή του. 

γ) Τον εκάστοτε εκπρόσωπο του Συλλόγου Γονέων ως μέλος με τον 
αναπληρωτή του. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και κοινοτικής περιόδου 1991 - ί994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συνήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 

από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 

α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων. 

6) Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήαεως. 

Πάτρα, 13 Απριλίου 1992 

Ο Νομάρχης κ.α.α. 

Ο Δ/ντής Εσωτερικών 
ΤΡΥΦ. ΠΑΝΙΤΣΑΣ 

- +- 

Αριθ. Α. 9873 (4) 

Σύσταση ίδιου Νομικού Προσώπου στην Κοινότητα Αγ. Νικολάου 
Σπάτα Ν. Αχαΐας με την επωνυμία «Σχολική Επιτροπή Δημοτικού 
Σχολείου Αγ. Νικολάου Σπάτα». 

Ο ΝΟΜΑΡΧΗΣ ΑΧΑΪΑΣ 
Έχοντας υπόψη: 

1. Τις διατάξεις: α) της παραγρ. 8-15 του άρθρου 5 του Ν. 1894/ 
1990, «Για την Ακαδημία Αθηνών και άλλες εκπαιδευτικές διατάξεις» 
(Α 110) και (β) του άρθρου 187 του δημοτικού και κοινοτικού κώδικα 
(Π.Δ. 323/1989) (Α’ 146). 

2. Την αριθ. 18/92 απόφαση του Κοινοτικού Συμβουλίου Αγ. Νικο¬ 
λάου Σπάτα του Νομού Αχαΐας για σύσταση Σχολικής Επιτροπής, απο¬ 
φασίζουμε: 

1. Συνιστούμε στην Κοινότητα Αγίου Νικολάου Σπάτα του Νομού 
Αχαΐας ίδιο Νομικό Πρόσωπο με την επωνυμία «Σχολική Επιτροπή Δη¬ 
μοτικού Σχολείου Αγίου Νικολάου Σπάτα». 

Η συνιστωμένη με την απόφαση αυτή σχολική επιτροπή διοικείται 
από 3μελές διοικητικό συμβούλιο, αποτελούμενο από: 

α) Του εκάστοτε εκπρόσωπο της Κοινότητας Αγίου Νικολάου Σπάτα, 
ως Πρόεδρο της Σχολικής Επιτροπής. 

β) Τον εκάστοτε Διευθυντή του Δημοτικού Σχολείου Αγ. Νικολάου 
Σπάτα, ως μέλος με τον αναπληρωτή του. 

γ) Έναν (1) εκπρόσωπο του Συλλόγου Γονέων και Κηδεμόνων του 
Δημ. Σχολείου Αγ. Νικολάου Σπάτα. 

2. Η θητεία του πρώτου Διοικητικού Συμβουλίου της συνιστωμένης 
με την απόφαση αυτή Σχολικής Επιτροπής λήγει με τη λήξη της δημο¬ 
τικής και-κοινοτικής περιόδου 1991 - 1994. 

Η θητεία των μελών του Διοικητικού Συμβουλίου ακολουθεί τη δη¬ 
μοτική και κοινοτική περίοδο. 

3. Το Διοικητικό Συμβούλιο της Σχολικής Επιτροπής εκλέγει τον 
Αντιπρόεδρο και τον γραμματέα του. 

4. Σκοπός του Νομικού Προσώπου είναι: 

α) Η διαχείριση των πιστώσεων που διατίθενται για την κάλυψη των 
δαπανών λειτουργίας, θέρμανσης, φωτισμού, ύδρευσης, τηλεφώνου, 
αποχέτευσης, αγοράς αναλωσίμων υλικών κ.λπ. 
β) Η αμοιβή καθαριστριών. 

γ) Η εκτέλεση έργων για την επισκευή και συντήρηση των σχολείων 
και του κάθε είδους εξοπλισμού τους. 

δ) Η εισήγηση προς τις αντίστοιχες διευθύνσεις πρωτοβάθμιας και 
δευτεροβάθμιας εκπαίδευσης για τον εφοδιασμό από τον Οργανισμό 
Σχολικών Κτιρίων των σχολείων με έπιπλα και εξοπλιστικά είδη και 
από το Υπουργείο Εθνικής Παιδείας και Θρησκευμάτων με βιβλία για 
τις σχολικές βιβλιοθήκες. 

ε) Η διαχείριση των εσόδων από την ενδεχόμενη εκμετάλλευση των 
σχολικών κυλικείων και 

στ) Η λήψη κάθε άλλου μέτρου που κρίνεται αναγκαίο για τη στήριξη 
της διοικητικής λειτουργίας των σχολικών μονάδων. 

5. Πόροι της Σχολικής Επιτροπής είναι: 


α) Η ετήσια επιχορήγηση του Κράτους. 

β) Η ετήσια επιχορήγηση της Κοινότητας. 

γ) Κάθε είδους εισφορές, δωρεές, κληρονομιές και κληροδοσίες. 

6) Το Νομικό Πρόσωπο εκπροσωπείται στο δικαστήριο και σε κάθε 
δημόσια αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πάτρα, 14 Απριλίου 1992 
Ο Νομάρχης κ.α.α. 

Ο Δ/ντής Εσωτερικών 
ΤΡΥΦ. ΠΑΝΙΤΣΑΣ 

- ♦- 

Αριθ. 8816 (5) 

Σύσταση ίδιου Νομικού Προσώπου στην Κοινότητα Σίβας Μαλεβιζίου 
Ν. Ηρακλείου με την επωνυμία «Σχολική Επιτροπή Δημοτικού Σχο¬ 
λείου Σίβας». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 187 του Π.Δ. 323/1989 «Κωδικοποί¬ 
ηση σε ενιαίο κείμενο νόμου με τίτλο Δημοτικός και Κοινοτικός Κώδι¬ 
κας» των ισχυουσών διατάξεων του Δημοτικού και Κοινοτικού Κώδικα, 
όπως τροποποιήθηκαν και συμπληρώθηκαν (ΦΕΚ 146/1.6.1989 τεύ¬ 
χος Α’). 

2. Τις διατάξεις του άρθρου 5 παρ. 8 του Ν. 1894/27.8.1990 
(ΦΕΚ 110/27.8.1990 τεύχος Α - ). 

3. Την 64748/5.2.1991 εγκύκλιο του Υπουργείου Εσωτερικών, 
σχετικά με τη σύσταση Νομικών Προσώπων Σχολικών Επιτροπών. 

4. Την αριθ. 7/1992 απόφαση του Κοινοτικού Συμβουλίου Σίβας, 
για τη σύσταση ίδιου Κοινοτικού Νομικού Προσώπου, με την επωνυμία 
«Σχολική Επιτροπή Δημοτικού Σχολείου Σίβας». 

5. Το γεγονός ότι δε λειτουργεί Σύλλογος Γονέων και Κηδεμόνων 
στην αντίστοιχη σχολική μονάδα, όπως αναφέρεται στην παραπάνω 
απόφαση του Κ.Σ. Σίβας, αποφασίζουμε: 

1. Συνιστούμε στην Κοινότητα Σίβας Μαλεβιζίου ίδιο Κοινοτικό Νο¬ 
μικό Πρόσωπο, με την επωνυμία «Σχολική Επιτροπή Δημοτικού Σχο¬ 
λείου Σίβας». 

2. Σκοποί του Νομικού Προσώπου είναι: 

α) Η διαχείριση των πιστώσεων, που διατίθενται για τις λειτουργικές 
δαπάνες, καθαριότητας, θέρμανσης, φωτισμού, ύδρευσης, αποχέτευ¬ 
σης, τηλεφώνου, αναλωσίμων υλικών κ.λπ. 

β) Η εκτέλεση μικρών έργων για την επισκευή και συντήρηση των δι¬ 
δακτηρίων. 

γ) Η αποκατάσταση φθορών και ζημιών των επίπλων, εξοπλισμού 
και γενικώς των διδακτηριακών εγκαταστάσεών του. 

δ) Η φροντίδα για την εξεύρεση άλλων πόρων και ο εφοδιασμός των 
σχολικών μονάδων, με έπιπλα και σκεύη, με βιβλία για τη σχολική βι¬ 
βλιοθήκη και γενικώς με όλα τα μέσα που είναι απαραίτητα για τη λει¬ 
τουργία τους και γενικότερα η λήψη των μέτρων που κρίνονται ανα¬ 
γκαία, για τη στήριξη της διοικητικής λειτουργίας των σχολικών μονά¬ 
δων. 

3. Το Νομικό Πρόσωπο διοικείται από πενταμελές Διοικητικό Συμ¬ 
βούλιο αποτελούμενο από τα παρακάτω μέλη: 

α) Τον εκάστοτε Πρόεδρο της Κοινότητας, ως Πρόεδρο, 
β) Δύο (2) Κοινοτικούς Συμβούλους, που ορίζονται με απόφαση του 
Κοινοτικού Συμβουλίου. 

γ) Τον εκάστοτε Διευθυντή του Δημοτικού Σχολείου Σίβας. 
δ) Έναν (1) Δημότη, γονέα μαθητή του Δημοτικού Σχολείου Σίβας, 
που ορίζεται με απόφαση του Κοινοτικού Συμβουλίου. 

4. Η θητεία των μελών του ανωτέρω Διοικητικού Συμβουλίου, ακο¬ 
λουθεί την Κοινοτική περίοδο. Το Διοικητικό Συμβούλιο εκλέγει μεταξύ 
των μελών του αντιπρόεδρο και γραμματέα. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας, που ορίζεται στο ποσό των 
πενήντα χιλ. (50.000) δρχ. 

β) Η ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6) Το Νομικό Πρόσωπο εκπροσωπείται στα δικαστήρια και σε κάθε 
άλλη δημόσια αρχή από τον Πρόεδρο του Δ.Σ. και όταν αυτός απουσιά¬ 
ζει ή κωλύεται από τον αντιπρόεδρο. 

Η απόφαση αυτή να δημοσιευθεί στην Εφημερίδα της Κυβερνήσεως. 

Ηράκλειο, 7 Απριλίου 1992 
Ο Νομάρχης 

ΣΤΡΑΤΟΣ ΠΑΠΑΔΑΚΗΣ 
-♦- 

Αριθ. 26488 (6) 

Παραχώρηση οικοπέδων στο Νομικό Πρόσωπο της Κοινότητας Εξαλό- 
φου Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις του Β. Δ/τος 709/70 «περί καθορισμού των διατη¬ 
ρούμενων υπέρ του Υπουργού και των περιφερειακών αρχών διανομαρ- 
χιακού επιπέδου του Υπουργείου Γεωργίας αρμοδιοτήτων κατά την 
παρ. 1 του άρθρου 1 του Ν.Δ. 532/70». 

2. Τις διατάξεις του άρθρου 123 του Αγροτικού Κώδικα σε συνδια- 
σμό με τις διατάξεις του άρθρου 6 του Ν. 994/79 και του άρθρου 5 του 
Ν.Δ. 174/74. 

3. Τα έγγραφα με αριθ. α) Φ. 9.1/7111/8.8.88 του Ελληνικού Ορ¬ 
γανισμού Τουρισμού, ο οποίος συμφωνεί για την παραχώρηση των 
124, 175, 176, 178 και 179 οικοπέδων με αντίστοιχη έκταση για το 
μεν πρώτο 960 τ.μ. και για τα υπόλοιπα έκταση 500 τ.μ. το καθένα. 

β) 5713/9.8.88 της ΙΣΤ' Εφορείας Προϊστορικών και Κλασικών 
Αρχαιοτήτων, η οποία συμφωνεί για την παραχώρηση των συγκεκριμέ¬ 
νων οικοπέδων υπό τον όρο ότι στη περίπτωση που θα βρεθούν κατά τη 
διάρκεια των εργασιών οιουδήποτε είδους αρχαία, κινητά ή ακίνητα, η 
ενδιαφερόμενη Κοινότητα οφείλει να διακόψει τις εργασίες και να ειδο¬ 
ποιήσει την παραπάνω Υπηρεσία. 

γ) ΔΠ/ΠΜ/ΟΙΚ/55607/1925/11.10.91, η οποία δεν έχει αντίρ¬ 
ρηση από πολεοδομική άποψη για την παραχώρηση του 124 οικοπέδου 
έκτασης 960 τ.μ. Ο.Τ. 24 για τη δημιουργία πάρκου - παιδικής χαράς 
και για των 175, 176, 178, και 179 (Ο.Τ. 36) οικοπέδων έκτασης 
500 τ.μ. το καθένα, για τη δημιουργία πάρκου και αναψυκτηρίου, στο 
Νομικό Πρόσωπο της Κοινότητας Εξαλόφου. 

3. Την 15/88 απόφαση του Κοινοτικού Συμβουλίου Εξαλόφου περί 
παραχωρήσεως των 124, 175, 176, 178 και 179 οικοπέδων της Σ.Δ. 
1981 του Συν/σμού Πέντε - Βρύσες για τη δημιουργία παιδικής χα¬ 
ράς, πάρκου και αναψυκτηρίου. 

4. Τα κυρωμένα, κτηματολογικά στοιχεία της Σ.Δ. έτους 1981 του 
Συν/σμού Πέντε - Βρύσες. 

5. Το με αριθμό 8/27.11.91 πρακτικό του Νομαρχιακού Συμβου¬ 
λίου, το οποίο συμφωνεί για τη μεταβίβαση των παραπάνω οικοπέδων 
στο Ν. Πρόσωπο της Κοινότητας Εξαλόφου, αποφασίζουμε: 

1. Μεταβιβάζουμε κατά πλήρη νομή και κυριότητα στο Νομικό Πρό¬ 
σωπο της Κοινότητας Εξαλόφου, τα οικόπεδα 124,175, 176, 178 και 
179 αντίστοιχης έκτασης 960 τ.μ. για το πρώτο και 500 τ.μ. το κα¬ 
θένα για τα υπόλοιπα, της Σ.Δ. έτους 1981 του Σ/σμού Πέντε - Βρύ¬ 
σες, με σκοπό τη δημιουργία Παιδικής Χαράς για το 124 οικόπεδο και 
πάρκου και αναψυκτηρίου για τα υπόλοιπα. 

Η παραπάνω μεταβίβαση γίνεται με τον όρο α) της ανάκλησης σε πε¬ 
ρίπτωση μη πραγματοποίησης σε χρονικό διάστημα 3 ετών ή αλλαγής 
του σκοπού για τον οποίο γίνεται η μεταβίβαση β) της μη εκποίησης. 

Η απόφαση αυτή έχει θέση Οριστικού Τίτλου κυριότητας και μετα¬ 
γράφεται με τη φροντίδα της Κοινότητας. 

2. Μετά από τα παραπάνω σημειώνουμε τη μεταβολή στα κτηματο¬ 
λογικά στοιχεία της Σ.Δ. έτους 1981 του Συν/σμού Πέντε - Βρύσες και 
γράφουμε τα οικόπεδα 124 έκτασης 960 τ.μ., 175,176, 178 και 179 
έκτασης 500 τ.μ. το καθένα στο Νομικό Πρόσωπο της Κοινότητας Εξα¬ 
λόφου. 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 7 Απριλίου 1992 

Ο Νομάρχης κ.α.α. 

ΑΝΑΣΤ. ΑΝΑΣΤΑΣΟΠΟΥΛΟΣ 


Αριθ. ΕΣ/9628 (7) 

Σύσταση ίδιου Νομικού Προσώπου στην Κοινότητα Ν. Μαδύτου Ν. 
Θεσ/νίκης με το όνομα «ΚΕΝΤΡΟ ΑΝΟΙΚΤΗΣ ΠΡΟΣΤΑΣΙΑΣ 
ΗΛΙΚΙΩΜΕΝΩΝ». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις α) του άρθρου 187 του Δημοτικού και Κοινοτικού 
Κώδικα (ΠΔ 323/89). 

2. Τις διατάξεις του Π.Δ. 331/1983 (ΦΕΚ 119/8.9.83 τ.Α') περί 
μεταβιβάσεως αρμοδιοτήτων του Υπουργού Εσωτερικών στους Νομάρ¬ 
χη· 

3. Την αριθμ. 41 /92 απόφαση του Κοιν/κού Συμβουλίου Νέας Μα¬ 
δύτου, αποφασίζουμε: 

1. Συστήνουμε ίδιο νομικό πρόσωπο με το όνομα «ΚΕΝΤΡΟ ΑΝΟΙ¬ 
ΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ» στην Κ/τα Νέας Μαδύτου 
του Νομού Θεσ/νίκης. 

2. Σκοπός του νομικού αυτού προσώπου είναι: 

α) Η παροχή ιατροκοινωνικής προστασίας στα ηλικιωμένα άτομα 
που έχουν υπερβεί το 58ο έτος της ηλικίας τους και κατοικούν στην πε¬ 
ριοχή της Κ/τας Ν. Μαδύτου καθώς και σε άλλα ηλικιωμένα άτομα 
που έχουν ανάγκη προστασίας. 

β) Η πρόληψη ψυχολογικών, βιολογικών και κοινωνικών προβλημά¬ 
των των ατόμων αυτών ώστε να παραμείνουν αυτόνομα, ισότιμα και 
ενεργά μέλη της οικογένειας και της Κ/τας. 

γ) Η ενημέρωση και η συνεργασία του ερύτερου κοινού και ειδικών 
φορέων σχετικά με τα προβλήματα και τις ανάγκες των ηλικιωμένων. 

δ) Η ανάπτυξη της μεταξύ τους συνεργασίας, η δημιουργία κοινωνι¬ 
κής ζωής και η συμμετοχή των μελών σε κάθε είδους εκδηλώσεις, ομι¬ 
λίες, συγκεντρώσεις, εκδρομές ώστε, να αποκτά περιεχόμενο η καθημε¬ 
ρινή τους ζωή. 

3) Πόροι του νομικού προσώπου είναι: 

α) Η ετήσια επιχορήγηση της Κ/τας Ν. Μαδύτου ύψους 3.000.000 
δρχ. η οποία θα αναπροσαρμόζεται, όταν τούτο απαιτηθεί. 

β) Επιχορήγηση και κάθε άλλη παροχή του Κράτους είτε απ’ ευθείας 
προς το Νομικό πρόσωπο είτε προς την Κ/τα Ν. Μαδύτου για το νομικό 
πρόσωπο. 

γ) Κάθε είδους εισφορές, δωρεές, κληρονομιές, κληροδοτήματα κλπ. 
δ) Έσοδα από τη συμβολική χρηματική συμμετοχή μελών που έχουν 
ανάγκη προστασίας. 

ε) Εισπράξεις από το αντίτιμο των πραγμάτων ή των υπηρεσιών που 
παρέχονται από το Νομικό πρόσωπο. 

στ) Πρόσοδοι από την ίδια αυτού περιουσία και 
ζ) Κάθε άλλη νόμιμη πρόσοδος. 

4) Το Νομικό πρόσωπο διοικείται από 7/μελές διοικ. συμβούλιο που 
αποτελείται από τους: 

α) Τον εκάστοτε πρόεδρο της Κ/τας Ν. Μαδύτου ή τον αντιπρόεδρο 
που ορίζεται από τον Πρόεδρο, ως Πρόεδρο. 

β) Έναν (1) Κοιν. Σύμβουλο που ορίζεται με απόφαση του Κ.Σ. 
γ) Ένα (1) αιρετό μέλος του νομικού προσώπου που εκλέγεται ανά¬ 
μεσα στα μέλη του από αυτά. 

δ) Μία (1) Κοινωνική λειτουργό υπάλληλο του Υπ. Υγείας και Πρό¬ 
νοιας που ορίζεται από το Υπουργείο αυτό. 

ε) Έναν (1) δημότη που ορίζεται με απόφαση του Κ.Σ. ανάμεσα σε 
πρόσωπα που ασχολούνται με τα ανθρωπιστικά επαγγέλματα, ύστερα 
από σχετική πρόταση του Προέδρου της Κ/τας. 

στ) Ένα (1) μέλος της Ομοσπονδίας των συνταξιούχων που θα υπο¬ 
δειχθεί από την Ομοσπονδία Συνταξιούχων και 

ζ) Έναν (1) αιρετό εκπρόσωπο των εργαζομένων στο Νομικό πρό¬ 
σωπο. 

Το Διοικητικό Συμβούλιο εκλέγει από τα μέλη του τον αντιπρόεδρο 
και Γραμματέα αυτού. 

Η θητεία του Διοικ. Συμβουλίου ακολουθεί τη δημοτική και κοινο¬ 
τική περίοδο. 

Μέχρι να εκλεγούν τα αιρετά μέλη με στοιχεία γ' και ζ ή, μέχρι να 
πληρωθεί οποιαδήποτε θέση μέλους που κενούται το Διοικ. Συμβ. λει¬ 
τουργεί με την ελλιπή σύνθεσή του αν ο αριθμός των μελών δεν είναι κα¬ 
τώτερος αυτού που απαιτείται για το σχηματισμό απαρτίας. 

5) Το νομικό πρόσωπο εκπροσωπείται στα δικαστήρια και σε κάθε 

αρχή από τον Πρόεδρο και όταν αυτός απουσιάζει ή κωλύεται από τον 
Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Θεσσαλονίκη, 10 Απριλίου 1992 

Ο Νομάρχης κ.α.α. 

Ο Διευθυντής 
Α. ΑΝΑΣΤΑΣΟΠΟΤΛΟΣ 


♦ 


Αριθ. Ε.Κ, 32 (8) 

Σύσταση της Ανώνυμης Εταιρείας Επενδύσεων Χαρτοφυλακίου «ΜΕ¬ 


ΣΟΓΕΙΑΚΗ ΕΠΕΝΔΥΤΙΚΗ Α.Ε.Ε.Χ.». 


(Απόφαση της 102ης/17.3.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 για «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως της 
Κεφαλαιαγοράς και άλλες διατάξεις». 

2. Την από 7.2.92 αίτηση της Εταιρείας. 

3. Το ερωτηματολόγιο το οποίο υπέβαλε συμπληρωμένο στην Επι¬ 
τροπή Κεφαλαιαγοράς η υπό σύσταση Εταιρεία. 

4. Την εισήγηση του Δημ. Γκούμα, αποφασίζει ομόφωνα: 

Παρέχει την άδεια για την σύσταση της Εταιρείας Επενδύσεων Χαρ¬ 
τοφυλακίου «ΜΕΣΟΓΕΙΑΚΗ ΕΠΕΝΔΥΤΙΚΗ» με ολοσχερώς καταβε¬ 
βλημένο κεφάλαιο 501.565.000 δρχ. 

Το πρώτο Διοικητικό Συμβούλιο της Εταιρείας θα συγκροτηθεί από 
τους: 

1. Σκουλούδη Εμμανουήλ 

2. Μπέλλα Αθανάσιο 

3. Συμεώνογλου Αριστείδη 

4. Ρόκα Χρήστο 

5. Αναστασόπουλο Ιωάννη 

6. Χαροκόπο Κωνσταντίνο 

7. Μιχελιδάκη Αλέξανδρο 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 17 Μαρτίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


- ♦- 

Αριθ. ΕΚ 54 (9) 

Έγκριση κανονισμού και άδεια σύστασης του Αμοιβαίου Κεφαλαίου 
«ΚΟδΜΟδ - ΙΝ\Έ5Τ ΑΜΟΙΒΑΙΟ ΚΕΦΑΛΑΙΟ ΕΙΣΟΔΗΜΑ¬ 
ΤΟΣ & ΥΠΕΡΑΞΙΑΣ». 


(Απόφαση της 103ης/31.3.1992 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 28.2.92 αίτηση της εταιρείας ΚΟδΜΟδ — δΟΤΚ Α.Ε.- 
Δ.Α.Κ. 

4. Την Κοινή Υπουργική Απόφαση με αρ. πρωτ. 52785/Β580/ 
24.6.1991, περί της ίδρυσης της ΚΟδΜΟδ - δΟΤΙΙ Α.Ε.Δ.Α.Κ. 

5. Την εισήγηση του Δημ. Γκούμα, αποφασίζει ομόφωνα: 

Εγκρίνει τον κανονισμό του Αμοιβαίου Κεφαλαίου «ΚΟδΜΟδ - ΙΝ- 

νΕδΤ ΑΜΟΙΒΑΙΟ ΚΕΦΑΛΑΙΟ ΕΙΣΟΔΗΜΑΤΟΣ & ΥΠΕΡΑΞΙΑΣ» 
και παρέχει την άδειά της για την σύσταση του εν λόγω Αμοιβαίου Κε¬ 
φαλαίου που διαχειρίζεται η ΚΟδΜΟδ - δΟΤΚ Ανώνυμος Εταιρεία 
Διαχειρίσεως Αμοιβαίων Κεφαλαίων. 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

- 4 - 

Αριθ. ΕΚ 69 (10) 

Έγκριση κανονισμού και άδεια σύστασης του Αμοιβαίου Κεφαλαίου 

«ΙΝΤΕΚΑΜΕΚ10ΑΝ, ΕΥΡΩΠΑΪΚΟ ΑΜΟΙΒΑΙΟ ΚΕΦΑΛΑΙΟ». 

(Απόφαση της 103ης/31.3.1992 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

2. Το Σχέδιο Κανονισμού του Αμοιβαίου Κεφαλαίου. 

3. Την από 11.3.92 αίτηση της εταιρείας «ΙΝΤΕΚΤΚυδΤ Α.Ε.¬ 
Δ.Α.Κ. 

4. Την Κοινή Υπουργική Απόφαση με αρ. πρωτ. Α' 15104/Β’549/ 
11.7.88, περί της ίδρυσης της ΙΝΤΕΚΤΚυδΤ Α.Ε.Δ.Α.Κ., αποφασίζει 
ομόφωνα: 

Εγκρίνει τον κανονισμό του Αμοιβαίου Κεφαλαίου «ΙΝΤΕΚΑΜΕΚΙ- 
ΟΑΝ, ΕΥΡΩΠΑΪΚΟ ΑΜΟΙΒΑΙΟ ΚΕΦΑΛΑΙΟ» και παρέχει την άδειά 
της για την σύσταση του εν λόγω Αμοιβαίου Κεφαλαίου που διαχειρίζε¬ 
ται η ΙΝΤΕΚΤΚυδΤ Ανώνυμος Εταιρεία Διαχειρίσεως Αμοιβαίων Κε¬ 
φαλαίων. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 
-♦- 

Αριθ. 112 (11) 

Κριτήρια που αφορούν στην επαγγελματική καταλληλότητα και εμπει¬ 
ρία των υποψήφιων χρηματιστηριακών εκπροσώπων ή χρηματι¬ 
στών. 

(Απόφαση της 104ης/7.4.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Ν. 1806/88 για την «Τροποποίηση της νομοθεσίας για τα 
χρηματιστήρια και άλλες διατάξεις», άρθρο 10 παρ. 3. 

2. Τον Ν. 1969/91 για τις «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως της 
Κεφαλαιαγοράς και άλλες διατάξεις», άρθρο 63, αποφασίζει ομόφωνα: 

Ορίζει τα κριτήρια που αφορούν στην επαγγελματική καταλληλότητα 
και εμπειρία των υποψήφιων χρηματιστηριακών εκπροσώπων ή χρη¬ 
ματιστών ως εξής: 

Η επαγγελματική καταλληλότητα και εμπειρία των υποψήφιων χρη¬ 
ματιστηριακών εκπροσώπων ή χρηματιστών πρέπει να προέρχεται από 
πραγματική απασχόλησή τους σε δραστηριότητες συναφείς με τα χρη¬ 
ματιστηριακά, ήτοι σε Χρηματιστήριο Αξιών της Ελλάδος ή του εξωτε¬ 
ρικού, σε τμήματα κεφαλαιαγοράς Τραπεζών και του ευρύτερου Δημο¬ 
σίου Τομέα, σε χρηματιστηριακή εταιρεία ή χρηματιστή, σε Εταιρεία 
Επενδύσεων Χαρτοφυλακίου ή σε Αμοιβαία Κεφάλαια, σε Εταιρείες 
Συμβούλων Επενδύσεων, και γενικότερα σε Εταιρείες του Χρηματοπι¬ 
στωτικού τομέα της Ελλάδος και του εξωτερικού. 

Η εμπειρία αποδεικνύεται με: 

- Βεβαίωση του οικείου ασφαλιστικού φορέα από την οποία θα πρέ¬ 
πει να προκύπτει ότι ο υποψήφιος έχει πράγματι απασχοληθεί επαγγελ¬ 
ματικά με τα χρηματιστηριακά. 

- Βεβαίωση της οικείας φορολογούσης αρχής, από την οποία να προ¬ 
κύπτει ότι ο υποψήφιος έχει έγκαιρα υποβάλλει δήλωση εισοδημάτων 

στην οποία δηλώνονται εισοδήματα προερχόμενα από δραστηριότητες 
συναφείς με τα χρηματιστηριακά στην Ελλάδα ή στο εξωτερικό. 

Η φορολογική βεβαίωση συνοδεύεται από επικυρωμένα αντίγραφα 
των αντίστοιχων φορολογικών δηλώσεων. 

Εισοδήματα προερχόμενα από επενδύσεις του υποψήφιου σε κινητές 
αξίες δεν θεωρούνται απόδειξη εμπειρίας και δεν λαμβάνονται υπόψη. 

Σε περίπτωση μη υπάρξεως ασφαλιστικού φορέα θεωρείται επαρκής 
η υποβολή μόνο της βεβαίωσης της φορολογούσης αρχής. 

- Βεβαίωση προϋπηρεσίας εκδιδόμενη από τον εργοδότη, υπέχουσα 
θέση υπεύθυνης δηλώσεως. Στην βεβαίωση αναγράφεται ο συγκεκριμέ¬ 
νος τομέας απασχόλησης του υποψηφίου. 

- Ερωτηματολόγιο το οποίο συμπληρώνεται από τον υποψήφιο, υπέ¬ 
χει θέση υπεύθυνης δηλώσεως και υποβάλλεται μαζί με την αίτηση και 
τα απαιτούμενα δικαιολογητικά στην Επιτροπή Κεφαλαιαγοράς. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

Αριθ. ΕΚ76 (12) 

Παροχή έγκρισης στην Α.Ε. Επενδύσεων Χαρτοφυλακίου «ΕΞΕΛΙΞΗ» 
για την αγορά μετοχών της «ΕΝΔΥΣΗ» Α.Ε. 

(Απόφαση της 104ης/7.4.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 


Αφού έλαβε υπόψη: 

1. Το άρθρο 4 παρ. 1ε του Ν. 1969/1991 «Περί Εταιρειών Επενδύ¬ 
σεων Χαρτοφυλακίου και Αμοιβαίων Κεφαλαίων». 

2. Την από 19.3.1992 αίτηση της «ΕΞΕΛΙΞΗ» Α.Ε.Ε.Χ. 

3. Την Εισήγηση του Π. Κυριακόπουλου, αποφασίζει ομόφωνα: 
Παρέχει την άδεια στην «ΕΞΕΛΙΞΗ» Ανώνυμη Εταιρεία Επενδύσεων 

Χαρτοφυλακίου για την αγορά 4.000 μετοχών της «ΕΝΔΥΣΗ» Α.Ε. 
στην τιμή των 2.750 δρχ, εκάστη. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

Αριθ. 87 (13) 

Ορισμός του Γεώργιου Παπούλια ως Χρηματιστηριακού Εκπροσώπου 
της «ΚΑΠΠΑ ΑΧΕ». 

(Απόφαση της 104ης/7.4.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. ΤονΝ. 1806/1988 «Τροποποίηση της νομοθεσίας για τα Χρημα¬ 
τιστήρια Αξιών και άλλες διατάξεις». 

2. Το άρθρο 45 παρ. 3 του Ν.1914/1990 «Εκσυγχρονισμός και 
ανάπτυξη του δημόσιου τομέα και της Κεφαλαιαγοράς, φορολογικές 
ρυθμίσεις και άλλες διατάξεις». 

3. Τον Ν. 1969/91 «Εταιρείες Επενδύσεων Χαρτοφυλακίου, Αμοι¬ 
βαία Κεφάλαια, διατάξεις εκσυγχρονισμού και εξυγιάνσεως της Κεφα¬ 
λαιαγοράς και άλλες διατάξεις». 

4. Την απόφαση της 88ης/16.7.91 Συνεδρίασης της Επιτροπής Κε¬ 
φαλαιαγοράς, θέμα 3ο για την σύσταση της «ΚΑΠΠΑ ΑΧΕ». 

5. Την απόφαση της 77ης/16.4.91 Συνεδρίασης της Επιτροπής Κε¬ 
φαλαιαγοράς, θέμα 8ο για την άδεια διορισμού του Γεωργίου Παπούλια 
ως Χρηματιστηριακού Εκπροσώπου. 

6. Την από 2.4.92 αίτηση της εταιρείας. 

7. Την εισήγηση της Αγ. Πετρουλάκη, αποφασίζει ομόφωνα: 

Εγκρίνει τον διορισμό του Γεωργίου Παπούλια ως Χρηματιστηρια¬ 
κού Εκπροσώπου της Ανώνυμης Χρηματιστηριακής Εταιρείας με την 
επωνυμία «ΚΑΠΠΑ ΑΧΕ». 


Η παρούσα να δημοσιευθεί στην Εφημερίδα της Κυβερνήσεως. 

Αθήνα, 7 Απριλίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 

-♦- 

Αριθ. ΕΚ 71 (14) 

Μεταβίβαση μετοχών της «ΑΞΙΑΣ ΧΡΗΜΑΤΙΣΤΗΡΙΑΚΗ ΑΕ». 

(Απόφαση της 104ης/7.4.92 Συνεδρίασης 
της Επιτροπής Κεφαλαιαγοράς) 

Η ΕΠΙΤΡΟΠΗ ΚΕΦΑΛΑΙΑΓΟΡΑΣ 
Αφού έλαβε υπόψη: 

1. Τον Νόμο 1806/88 για την «Τροποποίηση της Νομοθεσίας για 
τα Χρηματιστήρια και άλλες διατάξεις». 

2. Τον Ν. 1969/91 για τις «Εταιρείες Επενδύσεων Χαρτοφυλακίου, 
Αμοιβαία Κεφάλαια, διατάξεις εκσυγχρονισμού και εξυγιάνσεως της 
Κεφαλαιαγοράς και άλλες διατάξεις». 

3. Την από 13.3.92 αίτηση της εταιρείας. 

4. Την απόφαση της 28ης/27.12.89 Συνεδρίασης της Επιτροπής 
Κεφαλαιαγοράς θέμα 4ο «Περί της σύστασης της «ΑΞΙΑΣ ΧΡΗΜΑΤΙ¬ 
ΣΤΗΡΙΑΚΗ ΑΕ». 

5. Την εισήγηση της Αγγ. Πετρουλάκη, αποφασίζει ομόφωνα: 
Παρέχει την άδειά της, για την μεταβίβαση 7.000 μετοχών της 

εταιρείας «ΑΞΙΑΣ ΧΡΗΜΑΤΙΣΤΗΡΙΑΚΗ ΑΕ» στους Χασδάι Καπόν 
και Γεώργιο Παϊπέτη, καθώς και 186 μετοχών στον ήδη μέτοχο Βί¬ 
κτωρ Χάιμ Ασσέρ. 

Η διάρθρωση του μετοχικού κεφαλαίου της εταιρείας θα διαμορφω¬ 
θεί ως εξής: 

0Ν0Μ/ΝΥΜ0 ΜΕΤΟΧΩΝ ΑΡ. ΜΕΤΟΧΩΝ ΠΟΣΟΣΤΟ 

ΣΥΜΜΕΤΟΧΗΣ % 


Ισαάκ Μορδεχάι 
Βίκτωρ Χάιμ Ασσέρ 
Ηλιος Ταοτόκος 
Μίνως Μορδοχάι 
Γεώργιος Ουζούνης 
Άννα Ουζούνη 
Λιλή Μορδοχάι 
Γεώργιος Νομίδης 
Χασδάι Καπόν 
Γεώργιος Παϊπέτης 
Η παρούσα να 


17.540 

25,06 

10.502 

15 

7.736 

11,05 

8.900 

12,71 

3.868 

5,52 

2.763 

3,95 

8.640 

12,34 

3.051 

4,36 

3.500 

5 

3.500 

5 


δημοσιευθεί στην Εφημερίδα της Κυβερνήσεως. 


Αθήνα, 7 Απριλίου 1992 


Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


- ♦- 

Αριθ. Ε.Κ.89 (15) 

Τροποποίηση της Απόφασης της 97ης/28.1.1992 Συνεδρίασης της 
Επιτροπής Κεφαλαιαγοράς σχετικά με την Λειτουργία Αποθετηρίου 
Ανωνύμων Τίτλων. 


(Απόφαση της 104ης/7.4.92 Συνεδρίασης 
της Επιτροπής Κεφαλαιαγοράς) 


Η ΕΠΙΤΡΟΠΗ ΚΕΦΑΛΑΙΑΓΟΡΑΣ 


Αφού έλαβε υπόψη: 

1. Το άρθρο 3 του Ν. 1960/1991 «Διατάξεις για τις Χρηματιστη¬ 
ριακές συναλλαγές και την διαχείριση προγραμμάτων της Ε.Ο.Κ.» 
(ΦΕΚ 123Α) που αντικατέστησε την παράγραφο 12 του άρθρου 33 του 
Ν. 1806/88 (ΦΕΚ 207Α) όπως είχε αντικατασταθεί από το άρθρο 56 
του Ν. 1892/90 (ΦΕΚ ΙΟΙΑ’). 

2. Την Απόφαση της 97ης/28.1.1992 συνεδρίασης της Επιτροπής 
Κεφαλαιαγοράς «περί της Λειτουργίας Αποθετηρίου Ανωνύμων Τί¬ 
τλων». 

3. Την από 7.4.1992 εισήγηση της Α.Ε. «ΑΠΟΘΕΤΗΡΙΩΝ ΤΙ¬ 
ΤΛΩΝ» σύμφωνα με την απόφαση του Δ.Σ. της εταιρείας. 

4. Την προφορική εισήγηση του Νικ. Νιάρχου, αποφασίζει ομόφωνα: 

Εγκρίνει την τροποποίηση της Απόφασης της 97ης/28.1.1992 Συ- 
νεδριάσεως της Ε.Κ. περί της «Λειτουργίας Αποθετηρίου Ανωνύμων 
Τίτλων» ως ακολούθως: 

Απαλείφεται από την παράγραφο β) του στοιχείου Δ της απόφασης η 
πρόταση «εφόσον επιθυμούν την αρχική ή συνέπεια μεταβιβάσεως έκ¬ 
δοση αποθετηρίου εγγράφου» και τροποποιείται η παράγραφος ως εξής: 

«Β) Ποσοστό 0,05% επί της εκάστοτε χρηματιστηριακής συναλλα¬ 


γής ανωνύμων μετοχών, με το οποίο θα επιβαρύνεται οι επενδυτές και 
το οποίο θα αποδίδουν τα μέλη του Χρηματιστηρίου στην Α.Ε. Αποθε- 
τήριων Τίτλων». 

Η παρούσα να δημοσιευθεί στψ Εφημερίδα της Κυβερνήσεως. 

Αθήνα, 7 Απριλίου 1992 
Ο Πρόεδρος 

ΑΥΓΟΥΣΤΙΝΟΣ ΒΙΤΖΗΛΑΙΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




